Jon A. Lea

Jon Arvid Lea (født 9. september 1948) er en norsk statsviter og offentlig tjenestemann. Han var tidligere direktør for Direktoratet for samfunnssikkerhet og beredskap (DSB). Han ledet DSB fra det ble opprettet i 2003 til han gikk av i 2015, etter to åremålsperioder.

Han er utdannet cand.polit. i statsvitenskap og har arbeidet som prosjektleder i Sosialdepartementet, underdirektør og fra 1994 avdelingsdirektør i Arbeids- og administrasjonsdepartementet.

Jon A. Lea var konstituert fylkesmann i Hedmark i 1997 og fylkesmann i Buskerud i årene 1999 til 2001. Deretter var han fram til 2003 direktør for videregående opplæring i Vestfold.
 Referanser 

Kategori:Norske embets- og tjenestemenn
Kategori:Fylkesmenn i Hedmark
Kategori:Fylkesmenn i Buskerud
Kategori:Direktoratet for samfunnssikkerhet og beredskap